  Майя Бывальцева Ижкарын Шор площадьысь тымет пала васькон интылэсь люкетсэ тупатъянэз йылпумъязы. 12-тӥ шуркынмонэ эскерись ӧри солэсь Карл Маркс нимо ульчаысен Красной ульчаозь люкетсэ уже кутӥзы. Со сярысь кар администрацилэн пресс-службаез ивортӥз. Туэ лэсьтӥськисьёс выль тротуар но гранит плитаос тыризы, ву кошконэз радъязы, 77 выль светильникъёс пуктӥзы, пыкъясь борддоръёсты выльдӥзы, арт-объектъёс пуктӥзы. Пиналъёслы резинаен шобыртэм шудон инты лэсьтӥзы. Ужъёс оглом 53 миллион манет тыр усизы. Со сяна, куарусёнэ – коньывуонэ 59 выль писпуос, куакъёс мерттӥзы, сяська убоос лэсьтӥзы, турын кизизы. Вуоно арын эспланадалэсь Красной ульчаысен Киров нимо ульчаозь люкетсэ выльдыны чаклало. Ӵектослэн дуныз 69 миллион манет. Та дыре ужъёсты быдэстӥсез быръён мынэ. 2021-тӥ арын тулыс та объект «Жильё и городская среда» йӧскалык ӵектос улсын ортчытэм куара сётонын нырысетӥ интые потӥз. Сое выльдон понна 18 сюрс 300 адями куаразэ сётӥз.  Тегъёс: Ижкар Удмуртия тупатъянужъёс лэсьтськон Шорплощадь  